Diari Oficial de la Generalitat Valenciana


Sumari del DOGV 9395, del 01-08-2022 (2022/7191)

RESOLUCIÓ de 19 de juliol de 2022, de la Direcció General del Sector Públic i Patrimoni de terminació de l'expedient i declaració de la improcedència de declarar hereua a la Generalitat Valenciana respecte de l'herència de Manuel Alberto Rudilla Martínez. ABI 637/2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9395

Data del DOGV
:   01-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7191


Data del document
:   19-07-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 de juliol de 2022, de la Direcció General del Sector Públic i Patrimoni de terminació de l'expedient i declaració de la improcedència de declarar hereua a la Generalitat Valenciana respecte de l'herència de Manuel Alberto Rudilla Martínez. ABI 637/2021. [2022/7191]  
Antecedents de fet  
  
La Conselleria d'Hisenda i Model Econòmic ha conegut pel Jutjat de Primera Instància núm. 22 de València el procediment monitori 55/2020 en què es comunica la defunció de Manuel Alberto Rudilla Martínez el 17 d'abril de 2017, que ha atorgat testament, al qual renuncia un dels cridats a succeir, i consta la defunció de l'altre hereu sense que l'haja acceptat ni repudiat i amb dret d'acréixer.   
  
De les actuacions dutes a terme per aquesta direcció general queda acreditat que el causant va estar empadronat a l'Ajuntament de València.  
  
Amb data 11 de gener de 2022, la directora general del Sector Públic i Patrimoni va signar un acord d'incoació del procediment per a la declaració administrativa d'herència intestada a favor de la Generalitat del causant indicat més amunt, que es va publicar en el Diari Oficial de la Generalitat Valenciana de 2 de febrer de 2022 i es va exposar al tauler d'edictes de l'Ajuntament de València del 17 de gener al 18 de febrer de 2022.  
Vist que el causant fa testament.  
Vist que des d'aquesta direcció general s'ha iniciat expedient d'herència intestada respecte de l'hereu mort, José Vicente Quilis Valls, ABI 629/2021, es considera improcedent declarar hereua de Manuel Alberto Rudilla Martínez la Generalitat, ja que consta hereu d'aquest últim.  
  
Seguint instruccions de l'Advocacia General de la Generalitat, no és necessari informe d'aquesta davant l'evidència d'hereu amb millor dret.  
  
  
Fonaments de dret  
  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 946 del Codi civil; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció que en fa la Llei 15/2015, de 2 de juliol, de la jurisdicció voluntària, és procedent la terminació de l'expedient per a la declaració d'hereus abintestat a favor de la Generalitat respecte d'aquesta herència.  
Així, en l'exercici de les competències que m'atribueix la normativa aplicable, i d'acord amb el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar acabat l'expedient administratiu d'herència intestada, així com la improcedència de declarar la Generalitat Valenciana com a hereua de Manuel Alberto Rudilla Martínez, en els termes de l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, davant l'existència d'hereus amb millor dret.  
  
  
Segon  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Tercer  
Notificar la present resolució a les persones amb dret a heretar.  
  
Contra aquesta resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, es podrà entendre que ha sigut desestimat i interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjudici que puga exercitar-se qualsevol altre recurs o acció que es considere procedent.  
  
València, 19 de juliol de 2022.- La directora general del Sector Públic i Patrimoni: Isabel Castelló García.